એક તરફ જ્યાં ઉત્તર પ્રદેશના સ્થાનિક ચૂંટણીમાં ભાજપની જીત અને અમેઠીમાં કોંગ્રેસની હાર થતા ભાજપ ખુશી મનાવી રહ્યું છે ત્યાં જ કોંગ્રેસ ઉપાધ્યક્ષ રાહુલ ગાંધીએ એક ટ્વિટ કરીને ભાજપ પર હુમલો કર્યો છે. રાહુલ ગાંધીએ એક વીડિયો શેયર કરતા કહ્યું કે છે કે ભાજપની સરકાર શર્મ કરે. રાહુલ ગાંધીએ ટ્વિટ કરીને કહ્યું છે કે ભાજપનું ધમંડ ચરમ સીમા પર છે. આ વીડિયોમાં જ્યાં ગુજરાતના સીએમ વિજય રૂપાણી ભાષણ આપી રહ્યા છે ત્યાં જ બીજી તરફ તેમની સભામાં એક મહિલાને પોલીસ ખેંચીને બહાર લઇ જાય છે. ગુજરાત વિધાનસભાની ચૂંટણીમાં પ્રચાર કરતા રાહુલ ગાંધીએ શુક્રવારે આ ટ્વિટ અને વીડિયો સોશ્યલ મીડિયામાં શેયર કર્યો હતો. રાહુલનું કહેવું છે કે પરમ દેશભક્ત રૂપાણીએ શહીદની પુત્રીને સભાની બહાર ફેંકી દઇને માનવતાને શર્મસાર કરી છે.